Мастер-класс

Хәйерле көн, хөрмәтле коллегалар, жюри ағзалары!

Хөрмәтле коллегалар, был нимә? (ҡағыҙ күрһәтеү)

* Ниндәй ҡағыҙ?
* Тағы ниндәй?
* Нимәгә оҡшаған?
* Һеҙгә был ҡағыҙ нимә һөйләй? (**өнһөҙ, буш, күңелһеҙ)**
* Ә был **ҡағыҙҙың өҫтөнлөгө** нимәлә тип уйлайһығыҙ?

Был ҡағыҙҙың өҫтөнлөгө уның **таҙа, аҡ булыуында. Тимәк, ижад итеү, хыялды эшкә ҡушыр өсөн урын бар. Был ҡағыҙ илһамландыра.**

Шулай итеп, мин мастер-класымдың темаһын **«Аҡ ҡағыҙ»** тип алдым.

Бөгөн беҙ “аҡ” концепты менән, шул концепттың бер тармағы «ҡағыҙ» менән эшләйәсәкбеҙ.

«Аҡ» сифаты ниндәй исемдәр эргәһендә йыш ҡулланыла?

Миҫалдар килтертеү

Хуплау һүҙҙәре: афарин, дөрөҫ уйлайһың, мин дә шулай уйлайым, бигерәк күп беләһең икән, эйе, тағы, тағы…

Мин дә шулай уйлайым, беҙҙең миҫалдарыбыҙ тура килде.

Слайд:

Аҡ ҡар

Аҡ уй

Аҡ өй, тирмә

Аҡ икмәк

Аҡ бәхет

Аҡ йылан

Аҡ юл

Аҡ сәс

Аҡ һөйәк

Аҡ билет

Аҡ ҡағыҙ

Ә хәҙер эште ҡатмарлаштырабыҙ. Ошо һүҙбәйләнештәрҙең мәғәнәһен аңлатабыҙ һәм мөмкин булһа, һөйләм төҙөйбөҙ.

Аудитория менән эшләү. Һәр береһен берәр кешенән һорау.

Аҡ ҡар - таҙа

Аҡ уй- изге

Аҡ өй, тирмә- ҡунаҡ өйө

Аҡ икмәк- юғары сортлы ондан бешерелгән

Аҡ бәхет-шатлыҡ, ҡыуаныс

Аҡ йылан-йыландар батшаһы

Аҡ юл-хәйерле юл

Аҡ сәс-сал сәс

Аҡ һөйәк- юғары ҡатлам кешеһе; эш яратмаған кеше

Аҡ билет-хәрби хеҙмәткә яраҡһыҙлыҡ

Аҡ ҡағыҙ- ?

**Аҡ ҡағыҙ һәм һорау билдәһе.** Беҙгә аҡ ҡағыҙҙы тулыһынса асырға кәрәк.

Был ҡағыҙҙың тәғәйенләнеше нимә өсөн?

Әйҙәгеҙ, әүҙемерәк булығыҙ.

* Был ҡағыҙҙы нимә эшләтергә мөмкин?

Йомарлап күрһәтәм.

Слайдтарҙа күренә

* Хәҙер ул ниндәйгә әйләнде? (йомарланды. Бөгәрләнде, таушалды, )

Йыртып күрһәтәм

* Ә хәҙер? (йыртылды, бүленде, ҡырҡылды)
* Һеҙ килешәһегеҙме аҡ ҡағыҙҙың ошондай хәлгә ҡалыуына?
* **һеҙгә аҡ ҡағыҙҙың ошондай хәлгә ҡалыуы, төшөүе оҡшаймы?**
* (Йомарланған, йыртылған ҡағыҙҙы күрһәтеү)

Әйҙәгеҙ. Беҙ аҡ ҡағыҙҙы икенсе тәғәйенләнеш өсөн ҡулланайыҡ.

**Ап-аҡ ҡағыҙ бите… Буш һәм өнһөҙ. Әммә…таҙа . Ә бит был уның төп өҫтөнлөгө.Тимәк, ижад итеү, хыялды эшкә ҡушыу өсөн урын бар.**

Һәр береһенә ҡағыҙ, ябай ҡәләм, линейка, юйғыс таратып биреү

Уларға ике-өс минут, музыка биреү

Шунан уҡыусыларға һүҙ биреү, **бына бит ябай ҡағыҙҙан ниндәй һоҡланғыс сәнғәт әйберҙәре эшләргә мөмкин.**

Әйҙәгеҙ, ҡыйыуыраҡ булығыҙ. Кемдән башлайбыҙ.

* Ә халыҡ ижадында нимәне аҡ ҡағыҙ менән сағыштыралар?

**Бала күңеле - аҡ ҡағыҙ.**

* Һеҙ уның менән килешәһегеҙме?

Берәйһенә һүҙ биреү

* Ә һеҙ тормошоғоҙҙо иртәгәнән аҡ таҙа ҡағыҙҙан башлай алыр инегеҙме? Мөмкинме улай?

Ә минең һигеҙенсе класс уҡыусылары былай тип яуап ҡайтарҙы.

Ун уҡыусының бишәүһе эйе, башларға мөмкин тип яуап ҡайтарҙы, ә бишәүһе юҡ тигән. Бигерәк тә миңә киләһе яуап оҡшаны:

Юҡ, мөмкин түгел, тормош ул шул тиклем ҡыҫҡа тигән бер ҡыҙыҡайым. Ә икенсе уҡыусым Тормош кешегә һынау бирә икән. Беҙ ул һынауҙы еңеп сығырға тейешбеҙ, ә тормошто яңынан башларға түгел, тине.

* Ә һеҙ?

Был һорау уйланыу өсөн.

Аҡ ҡағыҙ тураһында һөйләшкәндә ирекһеҙҙән талантлы яҡташыбыҙ **Ғилман Ишкинин** күҙ алдына баҫа. Әгәр иҫән булһа уға ошо көндәрҙә 50 йәш тулыр ине. Күпме шиғырҙары аҡ ҡағыҙға төшөрөлмәй ҡалды…